
REPUBLIKA HRVATSKA

ZAGREBAČKA ŽUPANIJA

OPĆINA BISTRA

Općinski načelnik

KLASA: 022-01/25-06/03
URBROJ: 238-2-03-25-1
Bistra, 02.01.2025.
Na temelju članka 34. Zakona o fiskalnoj odgovornosti („Narodne novine“ br. 111/18, 83/23), članka 7. i 8. Uredbe o sastavljanju i predaji Izjave o fiskalnoj odgovornosti i izvještaja o primjeni fiskalnih pravila („Narodne novine“ br. 95/19) i članka 47. Statuta Općine Bistra („Službeni glasnik Općine Bistra“ br. 2/21), Općinski načelnik Općine Bistra donosi:
O D L U K U
O PROCEDURI OBRAČUNA I NAPLATE OPĆINSKIH  PRIHODA

I.  OPĆE ODREDBE
Članak 1.

Ovom Odlukom se utvrđuje procedura naplate prihoda, obračuna i naplate dospjelih a nenaplaćenih potraživanja, te postupak otpisa dospjelih, a nenaplaćenih potraživanja.
Članak 2.

Prihodi se utvrđuju i naplaćuju sukladno zakonskim propisima, općim i pojedinačnim aktima Općine Bistra.

Dug je svaka dospjela a nepodmirena obveza prema Općini Bistra, a koji je prihod proračuna Općine.

Potraživanje je svako potraživanje Općine Bistra koje je prihod proračuna Općine, a nadležno tijelo u Općini Bistra je Jedinstveni upravni odjel koji nalaže uplatu u proračun Općine i koji je odgovoran za potpunu i pravodobnu naplatu potraživanja  iz svoje nadležnosti.

Članak 3.

Odredbe ove Odluke odnose se na sva potraživanja Općine Bistra koja su prihod proračuna Općine, kao što su: komunalni doprinos, komunalna naknada, naknada za zadržavanje nezakonito izgrađenih zgrada u prostoru, naknada za zakup javne površine, naknada za zakup poslovnog prostora, prihod od naplate kazni, naknada za koncesiju, prihodi od pruženih usluga, te ostali prihodi utvrđeni posebnim propisima i regulirani općim aktima Općine Bistra.
Općina Bistra obračunava naknadu za uređenje voda, prati naplatu, doznačuje naplaćena sredstava Hrvatskim vodama sukladno rokovima iz Ugovora, te provodi mjere prisilne naplate naknade za uređenje voda koja je prihod Hrvatskih voda.
II.  MJERE, PROCEDURA I KRITERIJI NAPLATE POTRAŽIVANJA

         Članak 4.
Mjere naplate dospjelih, a nenaplaćenih potraživanja iz članka 3. ove Odluke obuhvaćaju sljedeće radnje: pismena opomena, mogućnost obročne otplate, naplata putem instrumenata plaćanja i pokretanje ovršnog postupka radi naplate potraživanja.
 Članak 5.

Postupak obračuna i naplate dospjelih, a nenaplaćenih potraživanja vrši se po sljedećoj proceduri:

	RED. BR.
	AKTIVNOST
	IZVRŠENJE
	ROK
	DOKUMENT

	
	
	
	
	

	1.
	Prikupljanje podataka potrebnih za izdavanje rješenja, računa i uplatnica, te izdavanje ugovora
	Jedinstveni upravni odjel, zaposlenici nositelji pojedinih poslova i aktivnosti
	Tijekom godine
	Zapisnici na terenu, zahtjevi stranaka, 
izjave, kupoprodajni ugovori, rješenja o nasljeđivanju, građevinske dozvole, službene evidencije i baze podataka i sl. 

	2.
	Izrada i izdavanje rješenja, ugovora, računa, uplatnica
	Jedinstveni upravni odjel, zaposlenici nositelji pojedinih poslova i aktivnosti
	Tijekom godine
	Rješenja, ugovori, računi, uplatnice

	3.
	Ovjera i potpis ugovora
	Općinski načelnik
	Tijekom godine
	Ugovori

	4. 
	Ovjera i potpis rješenja i računa
	Općinski načelnik

Pročelnik JUO-a,
Voditelji odsjeka
	Tijekom godine
	Rješenja, računi

	5.
	Provjera svojstva izvršnosti rješenja 
	Jedinstveni upravni odjel, zaposlenici nositelji pojedinih poslova i aktivnosti.
	Tijekom godine
	Rješenje, povratnica/dostavnica

	6.
	Unos podataka u analitičke evidencije 
	Stručni suradnik za računovodstvo i financije,

Računovodstveni referent
	Dnevno, mjesečno, kvartalno
	Knjigovodstvene kartice

	7.
	Evidentiranje naplaćenih prihoda
	Računovodstveni referent
	Dnevno, tjedno
	Izvadak po poslovnom računu

	8.
	Praćenje i kontrola naplate prihoda (analitika)
	Stručni suradnik za računovodstvo i financije, 

Računovodstveni referent
	Kontinuirano tijekom godine, kvartalno, polugodišnje, godišnje
	Knjigovodstvene kartice, 
izvješća otvorenih stavaka

	9. 
	Utvrđivanje stanja dospjelih i nenaplaćenih potraživanja / prihoda
	Stručni suradnik za računovodstvo i financija
	Tijekom godine a najmanje dva puta godišnje, ovisno o visini potraživanja i prekoračenju rokova dospijeća
	Knjigovodstvene kartice, izvodi i otvorene stavke

	10.
	Izdavanje opomena i opomena pred ovrhu za pravne i fizičke osobe, po potrebi prijava tražbine u stečajnom postupku
	Stručni suradnik za računovodstvo i financije
	Sukcesivno tijekom godine
	Opomene, opomene pred ovrhu, prijava tražbine u stečajnom postupku

	11.
	Odgoda plaćanja ili obročna otplata duga
	Općinski načelnik
	Tijekom godine
	Zahtjev / Prijedlog dužnika, Odluka o odgodi ili obročnoj otplati

	12. 
	Provjera postupanja po opomenama i obročnim otplatama
	Stručni suradnik za računovodstvo i financije
	Sukcesivno tijekom godine
	Izvodi, knjigovodstvene kartice,  izvodi otvorenih stavaka

	13.
	Donošenje odluke o prisilnoj naplati potraživanja i formiranje ovrha
	Općinski načelnik, pročelnik JUO-a,
Stručni suradnik za računovodstvo i financije
	Tijekom godine
	Obračun kamata, Rješenje o ovrsi

	14.
	Aktiviranje naplate primljenih instrumenata osiguranja plaćanje 
	Općinski načelnik, Pročelnik JUO-a,
Odvjetnički ured
	Tijekom godine
	Bjanko zadužnice, primljene garancije, bankovna jamstva, uplate pologa i sl.


Članak 6.

Redovitim i ažurnim knjiženjem naplate općinskih prihoda omogućuje se lakše i točno praćenje naplate i utvrđivanje nenaplaćenih potraživanja. S dužnicima pravnim osobama, usklađuju se salda potraživanja na dan 31. listopada tekuće godine.

      Članak 7.

Uvodi se redoviti sustav opominjanja dužnika radi naplate dospjelih nenaplaćenih potraživanja. Opomene za pravne i fizičke osobe šalju se najmanje dva puta godišnje. Kriterij za formiranje opomena je dospjeli dug po svim osnovama za plaćanje.

Sukcesivno tijekom godine prati se naplata prihoda po opomenutim stavkama.

       Članak 8.

Nakon što u roku navedenom  putem opomena i opomena pred ovrhu nije naplaćeno dugovanje, izdaju se ovršna rješenja, osim za one dužnike koji su dogovorili obročnu otplatu duga. Kriteriji za pokretanje postupka ovrhe su visina duga i rok zastare na način da se najprije pokreću ovrhe za dužnike s većim dugom i za potraživanja kojima prijeti zastara.
      Članak 9.

Postupak ovrhe vrši se po sljedećoj proceduri:
	RED. BR.
	AKTIVNOST
	IZVRŠENJE
	ROK
	DOKUMENT

	1.
	Utvrđivanje knjigovodstvenog stanja dužnika
	Stručni suradnik za računovodstvo i financije
	Tijekom godine uz praćenje roka zastare potraživanja
	Rješenje,  knjigovodstvena evidencija dužnika, kartice i računi

	2.
	Kompletiranje priloga – vjerodostojna knjigovodstvena isprava ili ovršna isprava, obračun kamata, Rješenje o visini komunalne naknade (kod izdavanja Rješenja o ovrsi za komunalnu naknadu – opomena ili opomena pred ovrhu.
	Stručni suradnik za računovodstvo i financije 
	Najviše 7 radnih dana od pokretanja postupka ovrhe
	Knjigovodstvena kartica ili računi, rješenje o utvrđivanju visine komunalne naknade, obračun kamata, opomena

	3.
	Izrada Rješenja o ovrsi
	Stručni suradnik za računovodstvo i financije
	Najviše 10 radnih dana od pokretanja postupka ovrhe
	Rješenje o ovrsi

	4.
	Ovjera i potpis Rješenja o ovrsi
	Pročelnik JUO-a
Voditelj odsjeka za komunalne djelatnosti, prostorno uređenje i graditeljstvo
	Najviše tri radna dana od izrade Rješenja
	Rješenje o ovrsi

	5
	Dostava Rješenja o ovrsi ovršeniku
	Administrativni tajnik
	Najviše 3 radna dana od ovjere i potpisa
	Pečat kojim se potvrđuje otprema s datumom otpreme

	6.
	Izvršnost Rješenja
	Stručni suradnik za računovodstvo i financije, Pročelnik JUO-a
	Tijekom godine
	Zabilježba izvršnosti, ovjera i potpis na Rješenju o ovrsi

	7.
	Dostava Izvršnih rješenja o ovrsi na naplatu u FINU ili na zabilježbu zabrane otuđenja ako se radi o ovrsi na pokretnine
	Stručni suradnik za računovodstvo i financije,
Administrativni tajnik
	Odmah po stavljanju klauzule izvršnosti
	Dopis kojim se izvršno rješenje dostavlja FINI.


Članak 9.

Ako se Rješenje vrati neuručeno, pokušava se ponovno uručiti putem pošte. Ukoliko dostava Rješenja ne uspije, Rješenje o ovrsi stavlja se na oglasnu ploču. 

Po uredno obavljenoj dostavi prati se naplata po izdanim Rješenjima o ovrsi. Ukoliko naplata izostane, ovršno Rješenje šalje se u FINU na naplatu. Ako ni FINA ne naplati potraživanje po ovršnom rješenju (ako ovršenik nema otvorenih računa u bankama, ako smo daleko u redu čekanja na naplatu i sl.), može se provesti zabilježba potraživanja u zemljišnim knjigama na imovini ovršenika.
III.  OTPIS POTRAŽIVANJA
        Članak 10.

Potraživanja za koja se utvrdi da se ne mogu naplatiti primjenom mjera utvrđenih člancima 4., 5., 6., 7., 8. i 9. ove Odluke pokreće se postupak otpisa potraživanja. 
Otpis potraživanja vršit će se u slijedećim slučajevima:

a) Kada se utvrdi da su potraživanja nenaplativa, jer su u postupcima stečajeva i likvidaciji ili postoji dokaz da je pravna osoba brisana iz sudskog registra,
b) Kada se utvrdi da su potraživanja nenaplativa, uslijed nastupanja zastare sukladno važećim zakonskim propisima.
c) Kada se utvrdi da su iznosi potraživanja preniski za pokretanje postupka ovrhe i pokriće troškova, odnosno da bi troškovi naplate potraživanja bili u nesrazmjeru s visinom potraživanja,
d) Kada se utvrdi da potraživanja nemaju valjanu pravnu osnovu,
e) U slučajevima izvanrednih socijalno-ekonomskih okolnosti,
f) U drugim slučajevima, a sukladno propisima koji reguliraju područja koja nisu prethodno navedena.
Članak 11.

Evidencije spornih potraživanja Stručni suradnik za računovodstvo i financije dostavlja Pročelniku Jedinstvenog upravnog odjela najkasnije do 15. prosinca tekuće godine s prijedlogom za otpis uz koji je potrebno na uvid priložiti:
a) Financijsku dokumentaciju iz analitičke evidencije pojedinačno za svakog dužnika,
b) Dokaz o poduzetim mjerama u svrhu naplate potraživanja, 

c) Obrazloženje i razloge prijedloga za otpis.

Sporna potraživanja po prijedlogu Pročelnika Jedinstvenog upravnog odjela otpisuje Općinski načelnik ili Općinsko vijeće.
Članak 12.

Ova Odluka stupa na snagu danom donošenja i objavit će se na web stranici Općine Bistra (www.bistra.hr).
Članak 13. 
	Stupanjem na snagu ove Odluke prestaje važiti Odluka KLASA: 022-01/23-01/33, URBROJ: 238-2-03-23-1

od 16.06.2023.g.

	
	


Općinski načelnik

Danijel Drviš

